b"\n_START_ARTICLE_\nAndroid\n_START_PARAGRAPH_\nAndro\xc3\xadd je robot (avtomat) ali umetni organizem, narejen, da izgleda in se obna\xc5\xa1a kot \xc4\x8dlovek. \xc4\x8ceprav se izraz \xc2\xbbandroid\xc2\xab\xc2\xa0skoraj splo\xc5\xa1no rabi za oba spola in za oragnizme brez spola, je \xc2\xbbandroid\xc2\xab\xc2\xa0mo\xc5\xa1ka oblika, ginoid pa \xc5\xbeenska. Do nedavnega so se androidi ve\xc4\x8dinoma pojavljali v znanstveni fantastiki, najve\xc4\x8dkrat v filmih in na televiziji.\n_START_SECTION_\nEtimologija\n_START_PARAGRAPH_\nIzraz android prihaja iz gr\xc5\xa1\xc4\x8dine, iz korena \xce\xb1\xce\xbd\xce\xb4\xcf\x81: andro - \xc4\x8dlovek in pripone \xce\xb5\xe1\xbc\xb6\xce\xb4\xce\xbf\xcf\x82: eidos, -oid, imeti obliko ali podobnost z. Besedo je populariziral francoski pisatelj de Villiers de L'Isle-Adam v svojem romanu L'\xc3\x88ve future iz leta 1886. Izraz \xc2\xbbandroid\xc2\xab\xc2\xa0se je pojavil v obliki Doll Androides v ameri\xc5\xa1kem patentu 8. decembra 1863 v povezavi z miniaturnimi igra\xc4\x8dami avtomati (lutkami) v podobi \xc4\x8dloveka."